Зацікавіла бібліятэкараў работа Запалянскай інтэгрыраванай бібліятэкі, якая з пачатку вучэбнага года працуе ў памяшканні школы. Бібліятэкар Алена Здзітавец засяродзіла ўвагу калег на ролі кнігі ў сямейным выхаванні дзяцей і прадставіла сваю сямейную дынастыю чытачоў . Яе свякроў Лідзія Іванаўна Шчурко - былы дырэктар Запалянскай школы, асоба незвычайная, творчая, аўтар цудоўных паэтычных радкоў. З задавальненнем прысутныя слухалі пранікнёныя вершы паэта. Дарэчы, дачка і нявестка Лідзіі Іванаўны – бібліятэкары.